CELEX: 32016R0178
Language: sk
Date: 2016-02-10 00:00:00
Title: Nariadenie Komisie (EÚ) 2016/178 z 10. februára 2016, ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o vyňatie určitých aromatických látok zo zoznamu Únie (Text s významom pre EHP)

11.2.2016   
            
            
               SK
            
            
               Úradný vestník Európskej únie
            
            
               L 35/6
            
         NARIADENIE KOMISIE (EÚ) 2016/178
   z 10. februára 2016,
   ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o vyňatie určitých aromatických látok zo zoznamu Únie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (1), a najmä na jeho článok 11 ods. 3 a článok 25 ods. 3,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 4,
   keďže:
   
               (1)
            
            
               V prílohe I k nariadeniu (ES) č. 1334/2008 je stanovený zoznam Únie obsahujúci aromatické látky a východiskové materiály schválené na použitie v potravinách alebo na potravinách, ako aj podmienky ich používania.
            
         
               (2)
            
            
               Vykonávacím nariadením Komisie (EÚ) č. 872/2012 (3) sa prijal zoznam aromatických látok, ktorý sa zapracoval do časti A prílohy I k nariadeniu (ES) č. 1334/2008.
            
         
               (3)
            
            
               Uvedený zoznam možno aktualizovať v súlade so spoločným postupom, ktorý sa uvádza v článku 3 ods. 1 nariadenia (ES) č. 1331/2008, a to buď na podnet Komisie, alebo na základe žiadosti predloženej členským štátom alebo zainteresovanou stranou.
            
         
               (4)
            
            
               Zoznam Únie s aromatickými látkami a východiskovými materiálmi obsahuje niekoľko látok, v prípade ktorých Európsky úrad pre bezpečnosť potravín (EFSA) ešte nedokončil hodnotenie alebo si vyžiadal doplňujúce vedecké údaje potrebné na dokončenie hodnotenia. V prípade štyroch z týchto látok, konkrétne vetiverolu (FL č. 02.214), vetiverylu acetátu (FL č. 09.821), 2-acetyl-1,4,5,6-tetrahydropyridínu (FL č. 14.079) a 2-propionylpyrolín 1 % triglyceridov rastlinného oleja (FL č. 14.168), osoby zodpovedné za uvedenie týchto aromatických látok na trh stiahli svoju žiadosť. Tieto aromatické látky by sa preto mali vyňať zo zoznamu Únie.
            
         
               (5)
            
            
               Pokiaľ ide o látku metyl-2-sulfanylpropionát (FL č. 12.266), osoba zodpovedná za uvedenie tejto látky na trh uviedla, že už nepodporuje jej používanie. Táto aromatická látka by sa preto mala vyňať zo zoznamu Únie.
            
         
               (6)
            
            
               Časť A prílohy I k nariadeniu (ES) č. 1334/2008 by sa preto mala zodpovedajúcim spôsobom zmeniť.
            
         
               (7)
            
            
               V snahe zabezpečiť na trhu bezproblémové prechodné obdobie sa v článku 1 nariadenia Komisie (EÚ) č. 873/2012 (4) stanovujú prechodné opatrenia vzťahujúce sa na potraviny obsahujúce aromatické látky, zákonným spôsobom uvedené na trh alebo označené pred 22. októbrom 2014. V prípade potravín s obsahom uvedených piatich látok by sa malo poskytnúť rovnocenné dodatočné prechodné obdobie, ktoré by umožnilo prevádzkovateľom potravinárskych podnikov prispôsobiť sa požiadavkám stanoveným v tomto nariadení.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Časť A prílohy I k nariadeniu (ES) č. 1334/2008 sa mení v súlade s prílohou k tomuto nariadeniu.
   Článok 2
   Potraviny s obsahom aromatických látok vetiverol (FL č. 02.214), vetiveryl acetát (FL č. 09.821), metyl-2-sulfanylpropionát (FL č. 12.266), 2-acetyl-1,4,5,6-tetrahydropyridín (FL č. 14.079) a 2-propionylpyrolín 1 % triglyceridy rastlinného oleja (FL č. 14.168), ktoré sú zákonne umiestnené na trhu alebo označené pred uplynutím 6 mesiacov od dátumu nadobudnutia účinnosti tohto nariadenia, ktoré však nie sú v súlade s časťou A prílohy I k nariadeniu (ES) č. 1334/2008, možno uvádzať na trh do dátumu ich minimálnej trvanlivosti alebo dátumu spotreby.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. februára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 34.
   
      (2)  Ú. v. EÚ L 354, 31.12.2008, s. 1.
   
      (3)  Vykonávacie nariadenie Komisie (EÚ) č. 872/2012 z 1. októbra 2012, ktorým sa prijíma zoznam aromatických látok stanovený nariadením Európskeho parlamentu a Rady (ES) č. 2232/96 a zapracúva sa do prílohy I k nariadeniu Európskeho parlamentu a Rady (ES) č. 1334/2008 a ktorým sa zrušuje nariadenie Komisie (ES) č. 1565/2000 a rozhodnutie Komisie 1999/217/ES (Ú. v. EÚ L 267, 2.10.2012, s. 1).
   
      (4)  Nariadenie Komisie (EÚ) č. 873/2012 z 1. októbra 2012 o prechodných opatreniach týkajúcich sa zoznamu Únie obsahujúceho arómy a východiskové materiály stanoveného v prílohe I k nariadeniu Európskeho parlamentu a Rady (ES) č. 1334/2008 (Ú. v. EÚ L 267, 2.10.2012, s. 162).
   
      PRÍLOHA
      Z časti A prílohy I k nariadeniu (ES) č. 1334/2008 sa vypúšťajú tieto položky:
      
         
                     „02.214
                  
                  
                     vetiverol
                  
                  
                     89-88-3
                  
                  
                     1866
                  
                  
                     10321
                  
                  
                      
                  
                  
                      
                  
                  
                     2
                  
                  
                     EFSA
                  
               
                     09.821
                  
                  
                     vetiveryl acetát
                  
                  
                     117-98-6
                  
                  
                     1867
                  
                  
                     11887
                  
                  
                      
                  
                  
                      
                  
                  
                     2
                  
                  
                     EFSA
                  
               
                     12.266
                  
                  
                     metyl-2-sulfanylpropionát
                  
                  
                     53907-46-3
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     EFSA
                  
               
                     14.079
                  
                  
                     2-acetyl-1,4,5,6-tetrahydropyridín
                  
                  
                     27300-27-2
                  
                  
                      
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA
                  
               
                     14.168
                  
                  
                     2-propionylpyrolín 1 % triglyceridy rastlinného oleja
                  
                  
                     133447-37-7
                  
                  
                     1605
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA“